11. ฐานะการเงินและผลการดำเนินงาน

สรุปรายงานคณะกรรมการตรวจสอบ

คณะกรรมการตรวจสอบมีความเห็นว่างบการเงินของบริษัทฯ
ได้จัดทำขึ้นตามหลักการบัญชีที่รับรองทั่วไปการเปิดเผยข้อมูลในรายงานทางการเงินมีความถูกต้อง
เชื่อถือได้ การดำเนินธุรกิจของบริษัทฯได้ปฏิบัติตามกฎหมายว่าด้วยหลักทรัพย์และตลาดหลักทรัพย์
และกฎหมายอื่นที่เกี่ยวข้อง ระบบการควบคุมภายในของบริษัทฯ มีความเพียงพอและเหมาะสม
ไม่มีข้อบกพร่องที่เป็นสาระสำคัญ

สรุปรายงานความรับผิดชอบของคณะกรรมการต่อรายงานทางการเงิน

คณะกรรมการบริษัทฯ มีความเห็นว่าระบบการควบคุมภายในของบริษัทฯ โดยรวมอยู่ในระดับที่น่าพอใจและสามารถสร้างความเชื่อมั่นอย่างมีเหตุผลได้ว่างบการเงินของบริษัท ผลิตไฟฟ้าราชบุรีโฮลดิ้ง จำกัด (มหาชน) และงบการเงินรวมของบริษัท ผลิตไฟฟ้าราชบุรีโฮลดิ้ง จำกัด (มหาชน) และบริษัทย่อย ประจำปีสิ้นสุดวันที่ 31 ธันวาคม 2553 มีความเชื่อถือได้ โดยถือปฏิบัติตามมาตรฐานการบัญชีที่รับรองทั่วไปและปฏิบัติถูกต้องตามกฎหมายและกฎระเบียบที่เกี่ยวข้อง

สรุปรายงานการสอบบัญชี

บริษัท เคพีเอ็มจี ภูมิไชย สอบบัญชี จำกัดซึ่งเป็นผู้สอบบัญชีของบริษัทฯ
และบริษัทย่อยได้ตรวจสอบงบดุลรวมและงบดุลเฉพาะบริษัท ณ วันที่ 31 ธันวาคม 2553 และ 2552
งบกำไรขาดทุนรวมและงบกำไรขาดทุนเฉพาะบริษัท
งบแสดงการเปลี่ยนแปลงในส่วนของผู้ถือหุ้นรวมและงบแสดงการเปลี่ยนแปลงในส่วนของผู้ถือหุ้นเฉพาะบริษัท
และงบกระแสเงินสดรวมและงบกระแสเงินสดเฉพาะบริษัทสำหรับปีสิ้นสุดวันเดียวกันของบริษัท
ผลิตไฟฟ้าราชบุรีโฮลดิ้ง จำกัด (มหาชน) และบริษัทย่อย และของเฉพาะบริษัท
ผลิตไฟฟ้าราชบุรีโฮลดิ้ง จำกัด (มหาชน)
โดยมีความเห็นว่างบการเงินรวมและงบการเงินเฉพาะบริษัทข้างต้นนี้แสดงฐานะการเงินรวมและฐานะการเงินเฉพาะบริษัท
ณ 31 ธันวาคม 2553 และ 2552 และผลการดำเนินงานรวมและผลการดำเนินงานเฉพาะบริษัท
และกระแสเงินสดรวมและกระแสเงินสดเฉพาะบริษัท สำหรับปีสิ้นสุดวันเดียวกันของแต่ละปีของบริษัท
ผลิตไฟฟ้าราชบุรีโฮลดิ้ง จำกัด (มหาชน) และบริษัทย่อยและของเฉพาะบริษัท
ผลิตไฟฟ้าราชบุรีโฮลดิ้ง จำกัด (มหาชน)
โดยถูกต้องตามที่ควรในสาระสำคัญตามหลักการบัญชีที่รับรองทั่วไป

11.1 งบการเงินรวมของบริษัทฯ

[]

[]

[]

[]

[]

[]

[]

[]

11.2 อัตราส่วนทางการเงินของงบการเงินรวม

[]

11.3 รายงานวิเคราะห์ผลการดำเนินงาน

11.3.1 ผลการดำเนินงานในปี 2553

ในปี 2553 ที่ผ่านมา บริษัทฯ
ได้มีการร่วมลงทุนและมีความก้าวหน้าในโครงการโรงไฟฟ้าและธุรกิจที่เกี่ยวเนื่องต่าง ๆ
รวมทั้งมีการจัดตั้งบริษัทย่อยเพิ่มเติม โดยมีรายละเอียดที่สำคัญดังนี้

1)  โครงการโรงไฟฟ้าพลังความร้อนหงสา

เมื่อวันที่ 21 มิถุนายน 2553 คณะกรรมการบริษัท ไฟฟ้า หงสา จำกัด ("ไฟฟ้าหงสา")
ซึ่งเป็นกิจการที่ควบคุมร่วมกัน
มีมติอนุมัติเพิ่มทุนโดยการโอนค่าใช้จ่ายในการพัฒนาโครงการเป็นเงินลงทุนของไฟฟ้าหงสาเป็นจำนวน
849 ล้านบาท ต่อมาเมื่อวันที่ 5 สิงหาคม 2553
ไฟฟ้าหงสาได้ลงนามในสัญญาทางการเงินซึ่งกำหนดข้อตกลงเบื้องต้นในการกู้เงินมูลค่า 2,783
ล้านเหรียญสหรัฐฯ หรือประมาณ 94,620 ล้านบาท กับสถาบันการเงินไทย 9 แห่ง
โดยนำใบหุ้นทั้งหมดของไฟฟ้าหงสาไปเป็นหลักทรัพย์ค้ำประกันการกู้ยืมดังกล่าว ณ วันที่ 31 ธันวาคม
2553 ไฟฟ้าหงสาได้เบิกเงินกู้ยืมเป็นจำนวนรวม 2,760 ล้านบาท และ 39 ล้านเหรียญสหรัฐฯ

2)  โครงการโรงไฟฟ้าพลังน้ำเซเปียน-เซน้ำน้อย

บริษัทฯ และผู้ร่วมพัฒนาโครงการโรงไฟฟ้าพลังน้ำเซเปียน-เซน้ำน้อย ได้แก่ บริษัท SK
Engineering & Construction Co., Ltd. Korea Western Power Co., Ltd.
และรัฐบาลสาธารณรัฐประชาธิปไตยประชาชนลาว ("สปป.ลาว")
ได้ลงนามบันทึกความเข้าใจโครงสร้างค่าไฟฟ้า (Tariff MOU)
กับการไฟฟ้าฝ่ายผลิตแห่งประเทศไทย ("กฟผ.") สำหรับโครงการดังกล่าวแล้วเมื่อวันที่ 16
สิงหาคม 2553

3)  โครงการโรงไฟฟ้าพลังน้ำ - น้ำงึม 3

เมื่อวันที่ 28 ตุลาคม 2553 บริษัทฯ และผู้ร่วมพัฒนาโครงการได้แก่ บริษัท จี เอ็ม เอส ลาว
จำกัด, บริษัท Marubeni Corporation และ Lao Holding State Enterprise
ได้ร่วมจดทะเบียนจัดตั้งบริษัท ไฟฟ้า น้ำงึม 3 จำกัด ภายใต้กฎหมายของสปป.ลาว
เพื่อดำเนินการในโครงการไฟฟ้าพลังน้ำ-น้ำงึม 3 ขนาดกำลังการผลิตติดตั้งประมาณ 440
เมกะวัตต์ และมีกำหนดเดินเครื่องเชิงพาณิชย์ประมาณปี 2560 บริษัทดังกล่าวมีทุนจดทะเบียน 0.3
ล้านเหรียญสหรัฐฯ แบ่งเป็นหุ้นสามัญจำนวน 3,000 หุ้น มีมูลค่าที่ตราไว้หุ้นละ 100 เหรียญสหรัฐฯ

เมื่อวันที่ 8 ธันวาคม 2553 บริษัทฯได้จ่ายชำระค่าหุ้นแล้วในอัตราหุ้นละ 20 เหรียญสหรัฐฯ
โดยโอนค่าใช้จ่ายการพัฒนาโครงการน้ำงึม 3 เป็นเงินลงทุนของบริษัทดังกล่าว เป็นจำนวน 0.45
ล้านบาท (ตามสัดส่วนการลงทุนร้อยละ 25)

4)  การจัดตั้งบริษัทย่อยเพื่อการลงทุนในต่างประเทศ

บริษัทฯ ได้จัดตั้งบริษัทย่อยในลำดับถัดไปจำนวน 2 แห่ง
มีวัตถุประสงค์เพื่อดำเนินงานด้านการลงทุนในธุรกิจที่เกี่ยวกับพลังงานไฟฟ้าในต่างประเทศ
โดยมีรายละเอียดดังต่อไปนี้

-   เมื่อวันที่ 5 สิงหาคม 2553 บริษัท อาร์เอช อินเตอร์เนชั่นแนล คอร์ปอเรชั่น จำกัด
    ซึ่งเป็นบริษัทย่อย ได้จดทะเบียนจัดตั้งบริษัท อาร์เอช อินเตอร์เนชั่นแนล (มอริเชียส)
    คอร์ปอเรชั่น จำกัด เพื่อไปลงทุนในต่างประเทศ ด้วยทุนจดทะเบียนเริ่มแรกจำนวน 0.13
    ล้านเหรียญสหรัฐฯ ประกอบด้วยหุ้นสามัญจำนวน 1.3 แสนหุ้น มูลค่าหุ้นละ 1 เหรียญสหรัฐฯ
    ทั้งนี้ บริษัทย่อยได้จ่ายชำระค่าหุ้นดังกล่าวแล้วเต็มจำนวน คิดเป็นสัดส่วนการลงทุนร้อยละ 100

-   เมื่อวันที่ 6 กันยายน 2553 บริษัท อาร์เอช อินเตอร์เนชั่นแนล (มอริเชียส) คอร์ปอเรชั่น
    จำกัด ซึ่งเป็นบริษัทย่อย ได้จดทะเบียนจัดตั้งบริษัท อาร์เอช อินเตอร์เนชั่นแนล (สิงคโปร์)
    คอร์ปอเรชั่น จำกัด เพื่อไปลงทุนในต่างประเทศ ด้วยทุนจดทะเบียนเริ่มแรกจำนวน 0.12
    ล้านเหรียญสิงคโปร์ ประกอบด้วย หุ้นสามัญจำนวน 1.2 แสนหุ้น มูลค่าหุ้นละ 1
    เหรียญสิงคโปร์ ทั้งนี้ บริษัทย่อยได้จ่ายชำระค่าหุ้นดังกล่าวแล้วเต็มจำนวน
    คิดเป็นสัดส่วนการลงทุนร้อยละ 100

5)  การลงทุนซื้อหุ้นในตลาดหลักทรัพย์ สปป.ลาว

เมื่อวันที่ 28 ธันวาคม 2553 บริษัทย่อย 2 แห่งของบริษัทฯ ได้ลงทุนซื้อหุ้นสามัญของบริษัท
Electricite du Laos- Generation Public Company ("EDL Gen") ในตลาดหลักทรัพย์
สปป.ลาว ซึ่งเป็นบริษัทที่ดำเนินธุรกิจผลิตไฟฟ้าใน สปป.ลาว
ถือหุ้นโดยรัฐวิสาหกิจการไฟฟ้าลาวในสัดส่วนร้อยละ 75 โดยบริษัทย่อยของบริษัทฯ
ถือหุ้นเป็นจำนวนรวมทั้งสิ้น 81.112 ล้านหุ้น รวมมูลค่าหุ้น 43.37 ล้านเหรียญสหรัฐฯ หรือประมาณ
1,315.10 ล้านบาท คิดเป็นสัดส่วนการลงทุนร้อยละ 9.345 ของจำนวนหุ้นทั้งหมด
โดยมีรายละเอียดดังนี้

-   บริษัท ราช-ลาว เซอร์วิส จำกัด ได้ลงทุนซื้อหุ้นสามัญของบริษัท EDL Gen จำนวน 56.112
    ล้านหุ้น มีมูลค่าที่ตราไว้หุ้นละ 4,300 กีบ เป็นจำนวนเงิน 30 ล้านเหรียญสหรัฐฯ
    คิดเป็นสัดส่วนการลงทุนร้อยละ 6.467

-   บริษัท อาร์เอช อินเตอร์เนชั่นแนล (สิงคโปร์) คอร์ปอเรชั่น จำกัด
    ได้ลงทุนซื้อหุ้นสามัญในบริษัท EDL Gen จำนวน 25 ล้านหุ้น มีมูลค่าที่ตราไว้หุ้นละ 4,300 กีบ
    เป็นจำนวนเงิน 13.37 ล้านเหรียญสหรัฐฯ คิดเป็นสัดส่วนการลงทุนร้อยละ 2.878

6)  โครงการโรงไฟฟ้าพลังลมเขาค้อ จังหวัดเพชรบูรณ์

เมื่อวันที่ 10 สิงหาคม 2553 บริษัท ราชบุรีพลังงาน จำกัด ซึ่งเป็นบริษัทย่อยของบริษัทฯ
ได้ลงนามในสัญญาซื้อขายหุ้นและสัญญาระหว่างผู้ถือหุ้นเพื่อซื้อหุ้นสามัญของบริษัท ซัสเทนเอเบิล
เอนเนอยี คอร์ปอเรชั่น จำกัด (“SEC”) เพิ่มเติมจำนวน 6.3 ล้านหุ้น
คิดเป็นสัดส่วนการลงทุนร้อยละ 21 ทำให้บริษัทย่อยดังกล่าวมีสัดส่วนการลงทุนเพิ่มขึ้นจากเดิมร้อยละ
30 เป็นร้อยละ 51

7)  การร่วมทุนในโครงการผลิตไฟฟ้ารายเล็ก

  7.1) เงินลงทุนในบริษัท ผลิตไฟฟ้า นวนคร จำกัด

เมื่อวันที่ 21 กรกฎาคม 2553 บริษัทฯ เข้าทำสัญญาร่วมทุนในการจัดตั้ง บริษัท ผลิตไฟฟ้า นวนคร
จำกัด เพื่อร่วมยื่นข้อเสนอขายไฟฟ้ากับ กฟผ.โดยมีสัดส่วนการลงทุนร้อยละ 40
บริษัทดังกล่าวมีทุนจดทะเบียน 2 ล้านบาท (แบ่งเป็นหุ้นสามัญจำนวน 2 แสนหุ้น
มีมูลค่าที่ตราไว้หุ้นละ 10 บาท)

  7.2) เงินลงทุนในบริษัท ราชบุรีเวอลด์ โคเจนเนอเรชั่น จำกัด

เมื่อวันที่ 22 ธันวาคม 2553 บริษัทฯ เข้าทำสัญญาร่วมทุนกับบริษัท ราชบุรีเวอลด์ โคเจนเนอเรชั่น
จำกัด เพื่อร่วมยื่นข้อเสนอขายไฟฟ้ากับ กฟผ.โดยมีสัดส่วนการลงทุนร้อยละ 10
บริษัทดังกล่าวมีทุนจดทะเบียน 40 ล้านบาท (แบ่งเป็นหุ้นสามัญจำนวน 4 ล้านหุ้น
มีมูลค่าที่ตราไว้หุ้นละ 10 บาท)

11.3.2 รายงานวิเคราะห์ผลการดำเนินงานตามงบการเงินรวม

[]

1)  การวิเคราะห์รายได้

รายได้รวมของบริษัทฯและบริษัทย่อย ปี 2553 จำนวน 44,248.76 ล้านบาท เพิ่มขึ้นจากปี 2552
(37,653.83 ล้านบาท) เป็นจำนวน 6,594.93 ล้านบาท คิดเป็นร้อยละ 17.51
โดยมีรายละเอียดดังนี้

1.1) รายได้จากการขายปี 2553 จำนวน 42,138.86 ล้านบาท สูงกว่าปี 2552 (35,344.88
ล้านบาท) จำนวน 6,793.98 ล้านบาท คิดเป็นร้อยละ 19.22 สาเหตุหลักเนื่องจาก

-   รายได้ค่าความพร้อมจ่ายปี 2553 จำนวน 10,844.45 ล้านบาท ต่ำกว่าปีก่อน (12,264.88
    ล้านบาท) เป็นจำนวน 1,420.43 ล้านบาท คิดเป็นร้อยละ 11.58
    สาเหตุหลักเนื่องจากอัตราค่าความพร้อมจ่ายในปี 2553 ต่ำกว่าปี 2552
    ซึ่งเป็นไปตามที่กำหนดไว้ในสัญญาซื้อขายไฟฟ้า

-   รายได้ค่าพลังงานไฟฟ้า 2553 จำนวน 31,294.41 ล้านบาท สูงกว่าปีก่อน (23,080.00
    ล้านบาท) เป็นจำนวน 8,214.41 ล้านบาท คิดเป็นร้อยละ 35.59
    สาเหตุหลักเนื่องจากในระหว่างปี 2553 โรงไฟฟ้าราชบุรี
    มีการหยุดเดินเครื่องตามความต้องการของระบบ (Reserve Shutdown)
    และหยุดเดินเครื่องเพื่อทำการบำรุงรักษาตามแผนน้อยกว่าปีก่อน
    จึงทำให้ปริมาณการใช้เชื้อเพลิงของโรงไฟฟ้าสูงกว่าปีก่อนและส่งผลให้ต้นทุนค่าเชื้อเพลิงซึ่งเป็นต้นทุนหลักเพิ่มขึ้นจากปีก่อนร้อยละ
    35.43

1.2) รายได้ค่าบริการการจัดการ ปี 2553 จำนวน 258.67 ล้านบาท สูงกว่าปี 2552 (139.67
ล้านบาท) เป็นจำนวน 119.00 ล้านบาท คิดเป็นร้อยละ 85.20 สาเหตุหลักเนื่องจากในปี 2553
บริษัทฯ ได้รับรายได้ค่าบริการจัดการด้านการเงินและด้านบริการงานอื่นๆจากบริษัท ไฟฟ้า หงสา
จำกัด ("ไฟฟ้าหงสา") ซึ่งเป็นกิจการที่ควบคุมร่วมกัน เป็นจำนวน 115.08 ล้านบาท

1.3) บริษัทฯ รับรู้ส่วนแบ่งกำไรจากเงินลงทุนในกิจการที่ควบคุมร่วมกันปี 2553 รวมทั้งสิ้นจำนวน
1,443.13 ล้านบาท ต่ำกว่าปี 2552 (1,720.71 ล้านบาท) เป็นจำนวน 277.58 ล้านบาท
คิดเป็นร้อยละ 16.13 โดยมีสาเหตุหลักมาจากในปี 2553 โรงไฟฟ้าพลังความร้อนหงสา
ขนาดกำลังการผลิต 1,878 เมกะวัตต์ ซึ่งตั้งอยู่ที่แขวงไซยะบุรี
สาธารณรัฐประชาธิปไตยประชาชนลาว อยู่ระหว่างการดำเนินการก่อสร้าง เป็นผลให้บริษัทฯ
รับรู้ขาดทุนสุทธิของไฟฟ้าหงสาเพิ่มขึ้นจากปีก่อนเป็นจำนวน 136.38 ล้านบาท

2)  การวิเคราะห์ต้นทุนและค่าใช้จ่าย

ต้นทุนและค่าใช้จ่าย ปี 2553 รวมทั้งสิ้น 39,033.09 ล้านบาท เพิ่มขึ้นจากปี 2552 (30,914.23
ล้านบาท) เป็นจำนวน 8,118.86 ล้านบาท คิดเป็นร้อยละ 26.26 โดยมีรายละเอียดดังนี้

2.1) ต้นทุนขายปี 2553 จำนวน 36,154.15 ล้านบาท สูงกว่าปี 2552 (28,525.65 ล้านบาท)
เป็นจำนวน 7,628.50 ล้านบาท คิดเป็นร้อยละ 26.74 สาเหตุหลักเนื่องจาก

-   ต้นทุนค่าเชื้อเพลิงงวดปี 2553 จำนวน 31,144.19 ล้านบาท สูงกว่าปี 2552 (22,996.56
    ล้านบาท) จำนวน 8,147.63 ล้านบาท หรือคิดเป็นร้อยละ 35.43 เนื่องจากในปี 2553
    โรงไฟฟ้าราชบุรี Reserve Shutdown น้อยกว่าปี 2552
    ทำให้มีการใช้เชื้อเพลิงในการผลิตไฟฟ้าเพิ่มขึ้นจากปีก่อน

-   ต้นทุนขายอื่นๆ ปี 2553 จำนวน 5,009.96 ล้านบาท ต่ำกว่าปี 2552 (5,529.09
    ล้านบาท) เป็นจำนวน 519.13 ล้านบาท คิดเป็นร้อยละ 9.39
    โดยมีสาเหตุมาจากโรงไฟฟ้าราชบุรีมีการบำรุงรักษาตามแผนน้อยกว่าปีก่อน
    เป็นผลให้ค่าอะไหล่และต้นทุนขายอื่นๆ ลดลงเป็นจำนวนรวม 338.14 ล้านบาท
    รวมทั้งค่าเสื่อมราคาโรงไฟฟ้าและค่าเสื่อมมูลค่าวัสดุสำรองคลังต่ำกว่าปีก่อนเป็นจำนวนรวม
    111.47 ล้านบาท

2.2) ต้นทุนทางการเงิน (ดอกเบี้ยจ่าย) ปี 2553 จำนวน 677.33 ล้านบาท ต่ำกว่าปี 2552
(861.10 ล้านบาท) เป็นจำนวน 183.77 ล้านบาท คิดเป็นร้อยละ 21.34
ซึ่งเป็นผลมาจากการชำระคืนเงินต้นทุกไตรมาส รวมทั้งอัตราดอกเบี้ยจ่ายที่ต่ำกว่าปีก่อน

2.3) ภาษีเงินได้ปี 2553 จำนวน 1,271.91 ล้านบาท สูงกว่าปี 2552 (830.94 ล้านบาท)
เป็นจำนวน 440.97 ล้านบาท คิดเป็นร้อยละ 53.07
สาเหตุหลักเนื่องจากโรงไฟฟ้าพลังความร้อนร่วมราชบุรีทั้ง 3
ชุดได้ครบกำหนดการยกเว้นภาษีเงินได้จากสำนักงานคณะกรรมการส่งเสริมการลงทุน
และเริ่มเสียภาษีเงินได้นิติบุคคลตั้งแต่วันที่ 18 เมษายน 2553

  11.3.3 รายงานวิเคราะห์ฐานะการเงิน

1)  การวิเคราะห์สินทรัพย์

ณ วันที่ 31 ธันวาคม 2553 บริษัทฯ มีสินทรัพย์รวมทั้งสิ้น จำนวน 69,446.40 ล้านบาท
เพิ่มขึ้นจาก ณ วันที่ 31 ธันวาคม 2552 ( 69, 341.82 ล้านบาท) เป็นจำนวน 104.58
ล้านบาท โดยมีรายละเอียดดังนี้

[]

1.1) สินทรัพย์หมุนเวียน ณ วันที่ 31 ธันวาคม 2553 จำนวน 19,273.62 ล้านบาท เพิ่มขึ้นจาก
ณ วันที่ 31 ธันวาคม 2552 (19,196.41 ล้านบาท ) เป็นจำนวน 77.21 ล้านบาท
สาเหตุหลักเนื่องจาก

-   เงินสดและรายการเทียบเท่าเงินสด เงินลงทุนชั่วคราว เพิ่มขึ้นจำนวน 1,862.78 ล้านบาท

-   เงินจ่ายล่วงหน้าและลูกหนี้กิจการอื่นที่เกี่ยวข้องกันเพิ่มขึ้นจำนวน 137.15 ล้านบาท
    เนื่องจากมีลูกหนี้ค่าบริการจัดการค้างรับจากกิจการที่ควบคุมร่วมกันรวม 130.64 ล้านบาท

-   ลูกหนี้การค้ากิจการที่เกี่ยวข้องกันลดลงจำนวน 1,873.23 ล้านบาท เนื่องจากลูกหนี้การค้า ณ
    วันที่ 31 ธ.ค.53 เกิดจากค่าขายไฟงวดเดือนธ.ค.53 เพียงงวดเดียว
    ขณะที่ยอดลูกหนี้การค้า ณ วันที่ 31 ธ.ค.52 เกิดจากค่าขายไฟ 2 งวด
    คืองวดเดือนพ.ย.-ธ.ค.52

1.2) สินทรัพย์ไม่หมุนเวียน ณ วันที่ 31 ธันวาคม 2553 จำนวน 50,172.78 ล้านบาท ลดลงจาก
ณ วันที่ 31 ธันวาคม 2552 (50,145.41 ล้านบาท) เป็นจำนวน 27.37 ล้านบาท เนื่องจาก

-   เงินลงทุนในกิจการที่ควบคุมร่วมกัน เพิ่มขึ้นจำนวน 1,500.10 ล้านบาท
    เนื่องจากในระหว่างปี 2553 บริษัทฯ
    รับรู้ผลการดำเนินงานและลงทุนในกิจการที่ควบคุมร่วมกันเพิ่มขึ้นโดยสรุปดังนี้

[]

* บริษัท ซัสเทนเอเบิล เอนเนอยี คอร์ปอเรชั่น จำกัด
เปลี่ยนสถานะจากกิจการที่ควบคุมร่วมกันเป็นบริษัทย่อย เมื่อวันที่ 16 สิงหาคม 2553
ตามที่ได้ชี้แจงไว้ในข้อ 11.3.1 ข้อ 6)

-   เงินลงทุนระยะยาวอื่น เพิ่มขึ้นจำนวน 1,200.08 ล้านบาท
    สาเหตุหลักเนื่องจากการเข้าลงทุนซื้อหุ้นสามัญเพิ่มทุนของ EDL Gen ในตลาดหลักทรัพย์
    สปป.ลาว จำนวนรวม 43.37 ล้านเหรียญสหรัฐฯ ตามที่ได้ชี้แจงไว้ในข้อ 11.3.1 ข้อ 5)

-   ที่ดิน อาคารและอุปกรณ์-สุทธิ ลดลงจำนวน 2,292.00 ล้านบาท
    โดยมีสาเหตุจากการตัดค่าเสื่อมราคาระหว่างปี จำนวน 2,682.66 ล้านบาท

-   สินทรัพย์ไม่หมุนเวียนอื่น ลดลงจำนวน 512.89 ล้านบาท
    สาเหตุหลักเนื่องจากการโอนค่าใช้จ่ายในการพัฒนาโครงการหงสาไปเป็นเงินลงทุนจำนวน
    849.41 ล้านบาท

2)  การวิเคราะห์หนี้สินและส่วนของผู้ถือหุ้น

ณ วันที่ 31 ธันวาคม 2553 บริษัทฯ มีหนี้สินและส่วนของผู้ถือหุ้นเป็นจำนวนทั้งสิ้น 69,446.40
ล้านบาท เพิ่มขึ้นจาก ณ วันที่ 31 ธันวาคม 2552 ( 69,341.82 ล้านบาท ) เป็นจำนวน
104.58 ล้านบาท โดยมีรายละเอียดดังนี้

[]

2.1) หนี้สินหมุนเวียนจำนวน 9,658.45 ล้านบาท เพิ่มขึ้นจากปีก่อน ( 7,962.69 ล้านบาท)
เป็นจำนวน 1,695.76 ล้านบาท โดยมีสาเหตุหลักเนื่องจากเจ้าหนี้การค้าเพิ่มขึ้นจำนวน
1,102.45 ล้านบาท ซึ่งเป็นผลมาจากในช่วงเดือนพฤศจิกายนและเดือนธันวาคม 2553
โรงไฟฟ้าราชบุรีมีการเดินเครื่องมากกว่าช่วงเดียวกันของปีก่อน
เป็นเหตุให้ต้นทุนเชื้อเพลิงเพิ่มขึ้นจากปีก่อน

2.2) หนี้สินไม่หมุนเวียนจำนวน 13,240.79 ล้านบาท ลดลงจากปีก่อน (16,854.99
ล้านบาท)จำนวน 3,614.20 ล้านบาท เนื่องจากการจ่ายคืนเงินกู้ระยะยาวในระหว่างปี 2553

2.3) ส่วนของผู้ถือหุ้นจำนวน 46,547.16 ล้านบาท เพิ่มขึ้นจากปีก่อน ( 44,524.14 ล้านบาท)
เป็นจำนวน 2,023.02 ล้านบาท เนื่องจาก

-   กำไรสะสมเพิ่มขึ้นจากผลการดำเนินงานของปี 2553 ที่มีกำไรสุทธิจำนวน 5,220.41
    ล้านบาท

-   จัดสรรกำไรสำหรับผลการดำเนินงาน 6 เดือนหลังของปี 2552
    เป็นเงินปันผลจ่ายในอัตราหุ้นละ 1.15 บาทเป็นจำนวนเงินทั้งสิ้น 1,667.50 ล้านบาท
    ตามมติที่ประชุมสามัญประจำปีผู้ถือหุ้นเมื่อวันที่ 29 มีนาคม 2553
    และได้จ่ายให้ผู้ถือหุ้นแล้วเมื่อวันที่ 12 เมษายน 2553

-   จัดสรรกำไรสำหรับผลการดำเนินงาน 6 เดือนแรกของปี 2553
    เป็นเงินปันผลจ่ายในอัตราหุ้นละ 1.10 บาทเป็นจำนวนเงินทั้งสิ้น 1,595.00 ล้านบาท
    ตามมติคณะกรรมการบริษัทฯ เมื่อวันที่ 26 สิงหาคม 2553
    และได้จ่ายให้แก่ผู้ถือหุ้นแล้วเมื่อวันที่ 20 กันยายน 2553

ทั้งนี้ ส่วนของผู้ถือหุ้น จำนวน 46,547.16 ล้านบาท
จำแนกเป็นทุนจดทะเบียนซึ่งเป็นหุ้นที่ออกและเรียกชำระเต็มมูลค่าแล้ว จำนวน 14,500 ล้านบาท
ส่วนเกินมูลค่าหุ้น จำนวน 1,531.78 ล้านบาท สำรองตามกฎหมาย จำนวน 1,450 ล้านบาท
กำไรสะสมยังไม่ได้จัดสรรจำนวน 29,000.27 ล้านบาท และส่วนของผู้ถือหุ้นส่วนน้อยจำนวน
46.23 ล้านบาท

  11.3.4 อัตราส่วนทางการเงินที่สำคัญ

  []

  11.3.5 รายงานวิเคราะห์กระแสเงินสด

เงินสดและรายการเทียบเท่าเงินสดของบริษัทฯ และบริษัทย่อย ณ วันที่ 31 ธันวาคม 2553
เป็นจำนวน 11,289.25 ล้านบาท เพิ่มขึ้นจาก ณ วันที่ 31 ธันวาคม 2552 ( 3,774.09
ล้านบาท) เป็นจำนวน 7,515.16 ล้านบาท โดยมีรายละเอียดดังนี้

  []

1) เงินสดสุทธิที่ได้มาจากกิจกรรมดำเนินงานเพิ่มขึ้น จำนวน 333.15 ล้านบาท
เนื่องจากการเปลี่ยนแปลงของสินทรัพย์และหนี้สินดำเนินงานมีผลทำให้เงินสดเพิ่มขึ้น 1,339.22
ล้านบาท ในขณะที่ผลการดำเนินงานที่ลดลงจากปีก่อนทำให้กระแสเงินสดลดลง 1,006.07 ล้านบาท

2) เงินสดสุทธิได้มาจากกิจกรรมลงทุนเพิ่มขึ้นจำนวน 7,499.57 ล้านบาท สาเหตุหลักเนื่องจาก
ในระหว่างปี 2553 บริษัทฯได้รับเงินที่ครบกำหนดจากเงินลงทุนชั่วคราวสูงกว่าปีก่อนเป็นจำนวน
8,049.92 ล้านบาท รวมทั้งได้รับเงินปันผลจากกิจการที่ควบคุมร่วมกันรวมจำนวน 1,057.10
ล้านบาท ในขณะที่ได้ใช้เงินลงทุนในการซื้อหุ้นสามัญเพิ่มทุนของ EDL Gen รวมจำนวน 1,301.46
ล้านบาท

3) เเงินสดสุทธิใช้ไปในกิจกรรมจัดหาเงิน ลดลงเป็นจำนวน 524.80 ล้านบาท
สาเหตุหลักเนื่องจากในระหว่างปี 2553 มีการจ่ายคืนเงินกู้ยืมระยะยาวและหุ้นกู้ต่ำกว่าปีก่อนจำนวน
410.33 ล้านบาท